

Občina Gornji Petrovci

Gornji Petrovci 31/d \* 9203 Petrovci \* Tel. : 02 / 55-69-000 \* Fax 02 / 55-69-001\*E-mail:obcina.gpetrovci@siol.net

Številka: 329-0001/2018-2

Datum:21.02.2018

Občina Gornji Petrovci, na podlagi 8. točke 7. člena Statuta Občine Gornji Petrovci (Uradni list RS, št. 101/2006, z dne, 03.10.2006), 4. člena [Pravilnika o sofinanciranju programov društev na področju turizma v Občini Gornji](http://www.gor-radgona.si/katalog_informacij_javnega_znacaja/obcinski_predpisi/gospodarske_dejavnosti/22/2009102207463366/) Petrovci (Uradni list RS, št. 22 z dne, 31.03.2014), določil Odloka o proračunu Občine Gornji Petrovci za leto 2018 (Uradni list RS, št. 20/2017 z dne, 21.04.2017) in Odloka o spremembi Odloka o proračunu Občine Gornji Petrovci za leto 2018, sprejetega na 22. redni seji Občinskega sveta Občine Gornji Petrovci dne, 07.02.2018 (Uradni list RS, št. 9/2018 z dne, 16.02.2018) objavlja

**JAVNI RAZPIS  
za sofinanciranje programov društev na področju turizma v občini Gornji Petrovci v letu 2018**

***1.******PREDMET JAVNEGA RAZPISA:***

Predmet javnega razpisa je sofinanciranje aktivnosti turističnih društev na področju turizma v Občini Gornji Petrovci, ki jih bo društvo izvajalo v tekočem letu z naslednjimi vsebinami:  
– izvajanje promocijskih dejavnosti lokalnega in širšega pomena: predstavitev Občine in društva na raznih sejmih, razstavah in drugih prireditvah doma, v tujini, ipd.,  
– izdajanje promocijskega materiala: zgibanka, razglednica, brošura, ipd.,

– akcije na področju ohranjanja kulturne in naravne dediščine, ohranjanja starih šeg in običajev, urejanje in vzdrževanje poti, razgledišč, spodbujanje k ohranjanju domačih obrti in dopolnilnih dejavnosti ipd.,  
– organiziranje in izvedba prireditev lokalnega in širšega pomena,  
– aktivnosti za zagotavljanje podmladka: organizacija delavnic za otroke in mladino,  
– izobraževanje članov za namene pospeševanja dejavnosti društva: seminarji, predavanja, delavnice, ekskurzije ipd.,  
– oblikovanje turističnih izdelkov in turistične ponudbe kraja.

Sredstva niso namenjena za investicije v prostore, temveč zgolj za aktivnosti in dejavnost društev ter programe izvedene v tekočem letu.

Programi morajo biti vsebinsko in časovno opredeljeni, z izdelano finančno konstrukcijo ter poročilom.

**2.** **POGOJI ZA SODELOVANJE IN PRIJAVO NA JAVNI RAZPIS**

Na razpis se lahko prijavijo turistična društva oziroma društva, ki imajo v ustanovitvenem aktu določeno turistično dejavnost in izpolnjujejo naslednje pogoje:  
- da so registrirana po Zakonu o društvih,  
- da imajo sedež na območju občine Gornji Petrovci,  
- da je njihova osnovna dejavnost turizem,  
- da imajo urejeno evidenco o članstvu in plačani članarini,  
- da imajo poravnane vse davke in druge obvezne zakonske in poslovne obveznosti,

- da imajo materialne, kadrovske in organizacijske pogoje za izvajanje dejavnosti,  
- da delujejo najmanj eno leto,  
- da izpolnjujejo pogoje iz [Pravilnika o sofinanciranju programov društev na področju turizma v občini Gornji](http://www.gor-radgona.si/katalog_informacij_javnega_znacaja/obcinski_predpisi/gospodarske_dejavnosti/22/2009102207463366/) Petrovci.

**3.** **VIŠINA ZAGOTOVLJENIH PRORAČUNSLKIH SREDSTEV:**

Višina sredstev za sofinanciranje aktivnosti društev na področju turizma je 4.000,00 EUR.

Če sredstva za sofinanciranje projektov društev ne bodo porabljena, se bodo razdelila med prijavljena društva, glede na število prostovoljnih sodelovanj na občinskih prireditvah.

**4.** **KRITERIJI IN MERILA ZA SOFINANCIRANJE PROGRAMOV NA PODROČJU TURIZMA:**

Komisija pri izboru programov in projektov za višino sofinanciranja določi na podlagi izpolnjevanja meril in kriterijev ob upoštevanju specifičnosti posameznih programov po Pravilniku o sofinanciranju programov društev na področju turizma v občini Gornji Petrovci (Uradni list RS, št. 22 z dne, 31.03.2014).

**5. VSEBINA VLOGE IN RAZPISNA DOKUMENTACIJA**

Vloge morajo biti podane na ustreznih razpisnih obrazcih iz razpisne dokumentacije, ki jo zainteresirani vlagatelji lahko vsak delovni dan dvignejo v tajništvu Občine Gornji Petrovci, Gornji Petrovci 31 d, 9203 Petrovci ali na spletni strani Občine Gornji Petrovci: wwwgornji-petrovci.si.

Informacije in dodatna pojasnila za sodelovanje na razpisu dobijo zainteresirani vlagatelji na Občini Gornji Petrovci, kontaktna oseba: Sonja Kerčmar, tel. 02/ 556 90 07, vsak delovni dan v času uradnih ur.

**6. ROK IN NAČIN PRIJAVE:**

Pisne vloge na originalnih obrazcih se morajo poslati najpozneje **do vključno 03.04.2018** na naslov Občina Gornji Petrovci, Gornji Petrovci 31 d, 9203 Petrovci, v zaprti kuverti s pripisom **«Javni razpis za programe v turizmu 2018 – ne odpiraj«.**

Šteje se, da je bila vloga dostavljena pravočasno, če je bila oddana najpozneje zadnji dan roka za oddajo prijav na pošti s priporočeno pošiljko ali neposredno v tajništvu Občine Gornji Petrovci.

Na kuverti vloge mora biti naveden naziv in naslov vlagatelja. Vloge, ki bodo prispele po roku za oddajo vlog, se ne bodo odpirale in bodo kot zavržene vrnjene vlagatelju.

**7. OBRAVNAVA VLOG**

Pravočasno prispele in popolne vloge bodo vrednotene na osnovi meril in kriterijev za sofinanciranje programov in projektov na področju turizma, ki so določeni v občinskem [Pravilniku o sofinanciranju programov društev na področju turizma v Občini Gornji](http://www.gor-radgona.si/katalog_informacij_javnega_znacaja/obcinski_predpisi/gospodarske_dejavnosti/22/2009102207463366/) Petrovci (Uradni list RS, št. 22 z dne, 31.03.2014 ), ki jih financira občina Gornji Petrovci. Odpiranje prejetih vlog opravi strokovna komisija v roku 14 dni po zaprtju javnega razpisa. O odpiranju vlog vodi strokovna komisija zapisnik. Na podlagi ugotovitev iz zapisnika pristojni javni uslužbenec občinske uprave vlagatelje, katerih vloge formalno niso popolne, pozove k dopolnitvi in jim določi rok za dopolnitev vloge. Strokovna komisija nepopolnih vlog, katerih pomanjkljivosti v roku niso bile odpravljene (formalno nepopolne vloge), vlog, ki jih niso vložile upravičene osebe ter vlog, ki so prispele po roku za oddajo vlog (prepozne vloge), vsebinsko ne obravnava.

Komisija najkasneje v roku 30 dni od odpiranja vlog pripravi predlog razdelitve namenskih sredstev, na podlagi katerega pristojni javni uslužbenec občinske uprave izda sklep o višini odobrenih sredstev posameznemu upravičencu.

Zoper odločitev iz prejšnjega odstavka, lahko upravičenec vloži pritožbo županu v roku 15 dni od prejema sklepa. Odločitev župana je dokončna.

Medsebojne obveznosti med občino in prejemnikom sofinanciranja, se uredijo s pogodbo.

**8. NENAMENSKA PORABA SREDSTEV**

Če društvo dobljenih sredstev delno ali v celoti ne porabi namensko ali da je društvo za katerikoli namen pridobitve sredstev navajalo neresnične podatke, Občina prekine pogodbo in zahteva vrnitev nenamensko porabljenih sredstev, skupaj z zakonskimi zamudnimi obrestmi.

Društvo, ki krši navedena določila, ne more kandidirati za sredstva iz občinskega proračuna na naslednjem javnem razpisu Občine.

**ŽUPAN  
OBČINE GORNJI PETROVCI** Franc Šlihthuber